29/04/2015 | Administración LocalMunicipal
Santiago de Compostela
Departamento de Tráfico. Xestión de Multas
Tráfico. Decreto para dar de baixa as tarxetas de residente correspondentes á zona 1 de Pontepedriña; zona 2, Vite-Guadalupe; zona 3, San Pedro, e zona 4, Almáciga

DECRETO.–Santiago, 21 de abril de 2015 1.–Con datas 21 de xaneiro, 2 de marzo, 19 de marzo e 1 de abril, o Concelleiro Delegado de Mobilidade e Seguridade dictou sendos acordos relativos á baixa dunha serie de tarxetas de residentes dos cidadáns que se relacionaban nos propios documentos, correspondentes á zona 1 Pontepedriña, Zona 2 Vite-Guadalupe, Zona 3 San Pedro e Zona 4 Almáciga, por incumprir os requisitos dos apartados a e b do artigo 24 da Ordenanza do Sistema de Ordenación e Regulación do servizo da ORA e Aparcamento de Residentes.2.–As resolucións foron publicadas no BOP e na páxina web do Concello en base ás determinacións contidas no artigo 60 da Lei 30/1992 de Réxime Xurídico das Administracións Públicas e do Procedemento Administrativo Común. Poren, en ditas resolucións non se facía referencia expresa á motivación causante do acordo de publicación, ainda que procedeuse a levar a cabo a mesma. Esta situación considerase que debe ser subsanada, pois de conformidade co disposto no artigo 60 da meritada lei procedimental, deben xustificarse as razóns de interese público que concorren no suposto e que aconsellan que se leve a cabo a publicación desta resolución no lugar de levar a cabo a notificación individual de cada interesado. II.–Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernación do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para dictar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de 9 de xullo de 2014, o Alcalde delega no concelleiro que asina a competencia que se interesa. III.–Visto o exposto nos parágrafos anteriores e demais normativa de aplicación RESOLVO: SUBSANAR os Decretos desta Concellería Delegada de Mobilidade e Seguridade de datas: 21 de xaneiro, 2 de marzo, 19 de marzo e 1 de abril, polo que se acordou DAR DE BAIXA as tarxetas de residentes dos cidadáns que se relacionaban nas devanditas resolucións, correspondentes á zona 1 Pontepedriña, zona 2 Vite-Guadalupe, Zona 3, San Pedro e Zona 4 Almáciga, por incumprir os requisitos dos apartados a e b do artigo 24 da Ordenanza do Sistema de Ordenación e Regulación do servizo da ORA e Aparcamento de Residentes, no senso de incluir nas devanditas disposicións a motivación que determina que as mesmas sexan publicadas, no lugar de notificadas individualmente a cada interesado. En atención ó exposto nestas resolucións, de conformidade co disposto no artigo 60 da Lei 30/92 de Réxime Xurídico das Administracións Públicas e do Procedemento Administrativo Común, se estima concorren razóns de interese público que aconsellan que se leve a cabo a publicación desta resolución, para que os interesados afectados se atopen informados de que os seus distintivos foron dados de baixa por incumprimento dos requisitos normativamente esixibles, previa comprobación de oficio por parte do concello, ante o incumprimento da súa obriga de comunicar a esta administración as modificacións das circunstancias concorrentes, segundo o disposto no artigo 21 da Ordenanza de Ordenación e Regulación do Servizo da ORA e Aparcamento de Residentes. O CONCELLEIRO-DELEGADO DE MOBILIDADE E SEGURIDADE CIDADÁ James Ronald Fausto Fernando Arismendy Sofi